Oficialusis leidinys L 081 , 05/04/1972 p. 0001 - 0004

specialusis leidimas suomių kalba: skyrius 2 tomas 1 p. 0036

specialusis leidimas danų kalba: serija I skyrius 1972(I) p. 0267

specialusis leidimas švedų kalba: skyrius 2 tomas 1 p. 0036

specialusis leidimas anglų kalba: serija I skyrius 1972(I) p. 0276

specialusis leidimas graikų k.: skyrius 02 tomas 1 p. 0153

specialusis leidimas ispanų kalba: skyrius 02 tomas 1 p. 0101

specialusis leidimas portugalų kalba skyrius 02 tomas 1 p. 0101



Komisijos reglamentas (EEB) Nr. 679/72 1972 m. kovo 29 d. dėl prekių klasifikavimo Bendrojo muitų tarifo 69.09 A, 69.11, 69.13 B ir 69.14 A pozicijose arba subpozicijose EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, reikalingų vienodam Bendrojo muitų tarifų nomenklatūros taikymui [1], ir ypač į jo 3 straipsnį, kadangi turi būti imtasi priemonių siekiant užtikrinti vienodą Bendrojo muitų tarifo nomenklatūros taikymą siekiant suklasifikuoti "porcelianinius" arba "kiniškojo porceliano" dirbinius, kurie yra keramikos dirbiniai, mažiau ar daugiau paversti į stiklą, šiek tiek pilkai baltos ar dirbtinai nuspalvintos keramikos medžiagos, kurios paviršius yra glotnus; kadangi 1968 m. birželio 28 d. Tarybos reglamento (EEB) Nr. 950/68 [2] su pataisymais, padarytais 1971 m. gruodžio 20 d. Tarybos reglamentu (EEB) Nr. 1/72 [3], priede pridedamas Bendrasis muitų tarifas apima porceliano dirbinius, klasifikuojamus 69.09 A, 69.11, 69.13 B ir 69.14 A pozicijose ir subpozicijose, ir atitinkamus dirbinius iš kitų keramikos medžiagų, klasifikuojamus 69.09 B, 69.12, 69.13 A, 69.13 C ir 69.14 B pozicijose ir subpozicijose; kadangi klasifikuojant pirmiau minėtus "porcelianinius" arba "kiniškojo porceliano" produktus Bendrajame muitų tarife reikia atsižvelgti į ypatingas porceliano savybes, būtent į akytumą, tankumą ir vaiskumą; kadangi "porceliano" arba "kiniškojo porceliano" produktai turėtų būti atitinkamai klasifikuojami 69.09 A, 69.11, 69.13 B ir 69.14 A pozicijose ir subpozicijose, kai tuo pat metu be kitų savybių jie turi šias savybes: - ne didesnį nei 3 % akytumą, - 2,2 ar didesnį tankumą, - vaiskumą, kai keramikos medžiaga yra ne storesnė negu 3 mm, jos korpusas nespalvotas ir nepadengtas spalvotu ar nepermatomu laku arba emalį; kadangi pageidautina nurodyti analizės metodus, kad pirmiau minėtų produktų akytumas ir vaiskumas galėtų būti vertinamas vienodai; kadangi šiame reglamente numatytos priemonės atitinka Bendrojo muitų tarifo nomenklatūros komiteto nuomonę, PRIĖMĖ ŠĮ REGLAMENTĄ: 1 straipsnis "Porceliano" arba "kiniškojo porceliano" produktai, kurie yra keramikos gaminiai, mažiau ar daugiau paversti į stiklą, šiek tiek pilkai baltos ar dirbtinai nuspalvintos keramikos medžiagos, kurios paviršius yra glotnus, klasifikuojami atitinkamai Bendrojo muitų tarifo 69.09 A, 69.11, 69.13 B ir 69.14 A pozicijose ir subpozicijose, kai tuo pat metu be kitų savybių jie turi šias savybes: a) tam tikro laipsnio akytumą (vandens absorbavimo koeficientas), ne didesnį negu 3 % ir matuojamą remiantis I priede nustatytu būdu; b) 2,2 ar didesnį tankumą; c) vaiskumą, kai keramikos medžiaga yra ne storesnė kaip 3 mm, matuojamą remiantis II priede nustatytu būdu. Tačiau pastarasis kriterijus netaikomas, jei keramikos medžiagos korpusas yra padengtas spalvotu arba nepermatomu laku ar emale. 2 straipsnis Šis reglamentas įsigalioja aštuntą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1972 m. kovo 29 d. Komisijos vardu S. L. Mansholt Pirmininkas [1] OL L 14, 1969 1 21, p. 1. [2] OL L 172, 1968 7 22, p. 1. [3] OL L 1, 1972 1 1, p. 1. -------------------------------------------------- I PRIEDAS VANDENS ABSORBAVIMO KOEFICIENTO NUSTATYMAS Tikslas ir apibrėžimas Tyrimo tikslas yra keramikos medžiagos vandens absorbavimo koeficiento nustatymas. Šis koeficientas lygus procentinei išraiškai, kuri yra apskaičiuojama atsižvelgiant į pradinį keramikos medžiagos svorį. Tyrimo mėginių paruošimas ir tyrimų atlikimas Tiriant kiekvieną objektą, turėtų būti mažiausiai trys tyrimo mėginiai. Jie turėtų būti paimti nuo to paties dirbinio emalinės dalies ir neturėti daugiau negu vieno emalinio paviršiaus. Tyrimo mėginio paviršius turėtų būti maždaug 30 kvadratinių centimetrų, o jo maksimalus storis – apie 8 milimetrai, įskaitant emalį. Tyrimo mėginius 105 °C karščio džiovinimo krosnyje džiovinkite 3 val., o paskui, kai jie atvės džiovinimo įrenginyje, nustatykite jų svorį (Wd) iki 0,05 gramų paklaidos. Tuomet nedelsdami įmerkite tyrimo mėginius į distiliuotą vandenį taip, kad jie nepaliestų indo dugno. Virinkite vandenį 2 val., po to tyrimo mėginius vandenyje palikite 20 val. Išimkite juos ir švariu bei šiek tiek drėgnu audeklu nuvalykite ant paviršiaus esantį vandenį. Naudodami šiek tiek drėgną ploną šepetuką sausai išvalykite visas ertmes ir skyles. Nustatykite "šlapią" svorį (Ww). Tyrimo mėginių vandens absorbavimo koeficientas nustatomas svorio padidėjimą padauginus iš 100 ir padalinus iš sauso svorio: ×100 Rezultatų įvertinimas Skirtingų tyrimo mėginių vandens absorbavimo koeficiento vidurkis, išreikštas procentais, yra keramikos medžiagos vandens absorbavimo koeficientas. -------------------------------------------------- II PRIEDAS VAISKUMO TYRIMAS Apibrėžimas Objekto kontūrai privalo būti matomi per tyrimo mėginį, kurio storis nuo 2 iki 4 milimetrų, padėtą tamsioje patalpoje 50 centimetrų nuo naujos lempos, esančios dėžėje ir skleidžiančios nuo 1350 iki 1500 liumenų stiprumo šviesos spindulį. Po 50 valandų naudojimo lempa privalo būti pakeista. Tyrimo prietaisas (žr. pridedamą brėžinį) Prietaisą sudaro dėžė, kurios vidus nudažytas balta matine spalva. Viename galų pastatoma lempa (A). Priešingame gale padaroma skylė taip, kad per tyrimo mėginį (C) būtų matomi objekto (B) kontūrai. Dėžės matmenys yra tokie: - ilgis: lempos ilgis, plius 50 centimetrų, - plotis ir aukštis: maždaug 20 centimetrų. Skylės skersmuo yra apie 10 centimetrų. +++++ TIFF +++++ --------------------------------------------------